हज़रतुल्ला ज़ज़ाई
हज़रतुल्ला ज़ज़ाई (पश्तो: حضرت الله ځاځی) (जन्म २३ मार्च १९९८) एक अफगान क्रिकेटर है। उन्होंने १६ दिसंबर २०१६ को संयुक्त अरब अमीरात के खिलाफ अपने ट्वेन्टी-२० अंतर्राष्ट्रीय करियर की शुरुआत की थी। उन्होंने १० अगस्त २०१७ को २०१७ गाज़ी अमानुल्ला खान क्षेत्रीय वनडे टूर्नामेंट में एमो रीजन की और से खेलते हुए अपने लिस्ट ए क्रिकेट की शुरुआत की। जबकि प्रथम श्रेणी क्रिकेट की शुरुआत २०१७-१८ अहमद शाह अब्दली ४ दिवसीय टूर्नामेंट में २० अक्टूबर २०१७ को बैंड-ए-अमीर रीजन की ओर से खेलते हुए की थी। अगस्त २०१८ में, आयरलैंड के खिलाफ, उन्होंने २२ गेंदों में अर्धशतक बनाया जो अफगानिस्तान क्रिकेट टीम की ओर से सबसे तेज अर्धशतक है। जबकि उन्होंने २७ अगस्त २०१८ को आयरलैंड के खिलाफ अफगानिस्तान के लिए वनडे करियर में पदार्पण किया। सितंबर २०१८ में, अफगानिस्तान प्रीमियर लीग टूर्नामेंट के पहले संस्करण में उन्हें काबुल जवानन की टीम में रखा गया था। जबकि १४ अक्टूबर २०१८ को, बाल्क लीजेंड्स के खिलाफ मैच में ज़ज़ाई ने एक ओवर में छह छक्के लगाकर नया कारनामा अपने नाम किया। इस मैच में ज़ज़ाई ने बारह गेंदों पर टी-२० में सबसे तेज अर्धशतक बनाने के रिकॉर्ड की भी बराबरी करी।